**ชื่อผลงาน :** ปุ๋ยชีวภาพ นะรู้ยัง

**ผู้เสนอผลงาน :** นายจันดี ภูกองนาค

**ที่มาโครงการ :**

โรงพยาบาลส่งเสริมสุขภาพตำบลบ้านเหล่าสีแก้วเป็นหน่วยงานที่ให้บริการประชาชน ทั้งด้านการส่งเสริมสุขภาพ ป้องกันและการรักษาโรค ในแต่ละวันจะมีกิจกรรมจากประชาชนผู้มารับบริการ รวมถึงเจ้าหน้าที่ของโรงพยาบาลส่งเสริมสุขภาพตำบลบ้านเหล่าสีแก้ว ซึ่งกิจกรรมต่างๆส่งผลให้เกิดของเสียจำนวนมากมาย อาทิ เศษอาหารที่เจ้าหน้าที่นำมารับประทาน และเศษสมุนไพรจากคลินิกการแพทย์แผนไทย และรวมไปถึงบริเวณรอบสถานบริการล้อมรอบไปด้วยต้นไม้และพืชพันธุ์ธรรมชาติ ทำให้ง่ายต่อการเกิดขยะซึ่งขยะเหล่านี้จากการเก็บรวบรวมข้อมูล มีปริมาณเฉลี่ย 3-5 กิโลกรัมต่อวัน ซึ่งเดิมขยะส่วนนี้จะถูกทิ้งเป็นขยะ ซึ่งผลพวงเหล่านี้ล้วนก่อให้เกิดเป็นแหล่งเพาะเชื้อและแหล่งนำโรคทั้งยังส่งผลกระทบต่อภาวะโลกร้อนและทางโรงพยาบาลส่งเสริมสุขภาพตำบลบ้านเหล่าสีแก้วมีแนวความคิดที่จะดำเนินการนำขยะไปใช้ให้เกิดประโยชน์ เพื่อเป็นแบบอย่างที่ดีในการรณรงค์ลดจำนวนขยะ และขยายแนวคิดลงสู่ชุมชน

ดังนั้น จึงได้จัดทำโครงการรักอนามัยรักษ์ธรรมชาติขึ้นมา และเพื่อให้การดำเนินงานบรรลุวัตถุประสงค์ เพื่อดำเนินการคัดแยกขยะเศษอาหารในสถานบริการไปทำปุ๋ยหมัก

**วัตถุประสงค์ของโครงการ :**

1. เพื่อลดปริมาณการทิ้งขยะลงสู่สิ่งแวดล้อม

2. เพื่อเพิ่มคุณค่าของขยะ

**ขั้นตอนการดำเนินงาน :**

1. จัดประชุมเจ้าหน้าที่เพื่อให้ความรู้ ในการดำเนินงาน

2. แต่งตั้งคณะทำงาน

3. จัดเตรียมสถานที่ วัสดุ อุปกรณ์ ในการทำปุ๋ยหมัก

4. ดำเนินการหมักขยะและทำปุ๋ยหมัก และกำหนดแหล่งพักขยะ

5. การติดตามประเมินผลและนำไปใช้ประโยชน์

**วิธีการใช้ และการพัฒนาต่อเนื่อง**

**ส่วนผสม :** ผัก ผลไม้ หรือเศษอาหารเหลือทิ้ง 1 ส่วน + กากน้ำตาล หรือน้ำตาลทรายแดง 1 ส่วน

**วิธีผสม** :ผสมส่วนผสมเข้าด้วยกันทิ้งไว้ 7 วัน (น้ำหมักจะเริ่มเป็นสีน้ำตาลไหม้ มีกลิ่นหอมอมเปรี้ยว ถ้าน้ำหมัก มีสีน้ำตาลอ่อน และกลิ่นบูดแสดงว่าใส่น้ำตาลไม่พอให้เพิ่มกากน้ำตาลลงไปอีก กลิ่นบูดจะค่อยๆ หายไปหมักต่อไปเรื่อยๆ) ตวงน้ำหมักใส่ขวดหรือภาชนะเก็บในที่มืด ในห้องธรรมดาจะเก็บไว้ได้นาน 6 เดือน ถึง 1 ปี

**วิธีใช้** ใช้หมักฟางในนาข้าว อัตราประมาณ 5 ลิตรต่อน้ำ 200 ลิตรต่อ 1 ไร่ โดยปล่อยไป

กับน้ำที่ไหลเข้านาและฉีดพ่นข้าวตั้งแต่อายุ 15-45 วัน อัตรา 30-50 ซีซีต่อน้ำ 20 ลิตร ทุก 5-7 วัน

สำหรับพืชผักใช้ฉีดพ่นทางใบ อัตรา 15-20 ซีซีต่อน้ำ 20 ลิตร

รดด้วยบัวรดน้ำ อัตรา 30-50 ซีซีต่อน้ำ20 ลิตร ทุก 15-20 วัน

**ผลการดำเนินงาน** : มีหน่วยงาน สามารถลดปริมาณการทิ้งขยะจากเศษอาหาร เฉลี่ยวันละ 3-5 กิโลกรัม ลงได้ซึ่งเดิมนำไปทิ้งเป็นขยะทั่วไปและนำไปกำจัดโดยสถานบริการเอง

**ตัวชี้วัดผลสำเร็จของโครงการและผลลัพธ์**

|  |  |  |
| --- | --- | --- |
| ตัวชี้วัด | เป้าหมาย | ผลลัพธ์ที่ปฏิบัติได้ |
|  ลดปริมาณขยะลงสู่สิ่งแวดล้อม |  | สามารถลดการทิ้งขยะได้ 50-60 กก |

**สรุปผลการดำเนินงานตามโครงการนวัตกรรม**

**ปัจจัยแห่งความสำเร็จ** สถานบริการสะอาด และขั้นตอนในการทำไม่ซับซ้อน

**ปัญหาอุปสรรค** สำนึกในการแยกขยะเป็นพฤติกรรมส่วนบุคคลอาจจะยากในการแก้ไข

**โอกาสพัฒนา** ขยายการแยกขยะเศษอาหารลงไปยังพื้นที่ชุมชนที่อยู่ในเขตสถานบริการ